Antón Quindimil

Antón Quindimil Rodríguez, nado en Abegondo o 23 de novembro de 1999, é un futbolista galego que xoga na posición de central. O seu equipo actual é a Unión Deportiva Melilla da Segunda Federación.

 Traxectoria
Tras comezar a súa carreira deportiva na base do Racing de Ferrol, en 2015 incorporouse ás categorías inferiores do Celta de Vigo. O 21 de xullo de 2018, xa concluída a súa formación, fichou pola Unión Deportiva Somozas da Terceira División. O 26 de agosto dese ano debutou e anotou o seu primeiro gol nunha vitoria por 4-0 ante o seu antigo equipo, o Racing de Ferrol.

Tras unha tempada con 35 participacións e 3 goles, en xullo de 2019 asinou polo Club Deportivo Lugo e foi asignado inicialmente ao Polvorín Fútbol Club, tamén na cuarta categoría. O 13 de setembro de 2020, Quindimil estreouse na Segunda División nun partido do Lugo contra o Club de Fútbol Fuenlabrada, onde foi substituto de Borja Domínguez. En xullo de 2021 anunciouse a súa fichaxe polo Club Deportivo Tenerife B da Terceira Federación.

En xullo de 2022 pasou a formar parte do Bergantiños Fútbol Club da Segunda Federación. Para a tempada 2023/24 regresou ao Somozas. Quindimil finalizou contrato en xaneiro de 2024 para incorporarse ao Fútbol Club La Unión Atlético. O 30 de maio de 2025 anunciouse a súa fichaxe pola Unión Deportiva Melilla.

 Notas 

 Véxase tamén 
 Ligazóns externas 
 Antón Quindimil en LaPreferente.com

Categoría:Nados en 1999
Categoría:Nados en Abegondo
Categoría:Futbolistas da provincia da Coruña
Categoría:Defensas de fútbol
Categoría:Xogadores da UD Somozas
Categoría:Xogadores do CD Lugo B
Categoría:Xogadores do CD Lugo
Categoría:Xogadores do CD Tenerife B
Categoría:Xogadores do Bergantiños FC
Categoría:Xogadores da UD Melilla